ግሬስ የልጆች እና ቤተሰቦቻቸው መርጃ ማዕከል ለ250 ሰዎች ድጋፍ አደረገ፡፡
ባሕር ዳር፡ ሚያዝያ 07/2012 ዓ.ም (አብመድ) ማእከሉ ከ222 ሺህ ብር በላይ የሚያወጡ የተለያዩ ግብዓቶችን እና ዱቄት ዛሬ ድጋፍ አድርጓል፡፡የማዕከሉ ምክትል ኃላፊ አቶ ወርቁ አሳብ እንደገለጹት በባሕርዳር ከተማ አስተዳደር ለሚገኙ ለ250 ሰዎች ለእያንዳንዳቸው 20 ኪሎግራም ጤፍ፣ አንድ፣ አንድ ኪሎ ግራም ሽሮ፣ በርበሬ እና ስኳር፣ አንድ ሊትር ዘይት እና ሁለት ሳሙና ነው ድጋፍ የተደረገው፡፡ በከተማ አስተዳደሩ በዝቅተኛ የኑሮ ደረጃ ለሚኖሩ ሰዎች ድጋፍ የተደረገው በኮሮና ወረርሽኝ የተነሳ ወገኖች ለጉዳት እንዳይዳረጉ ለማገዝ ነው ብለዋል ኃላፊው፡፡የክልሉ መንግስት በባሕርዳር ከተማ አስተዳደር የእንቅስቃሴ ገደብ በጣለበት ጊዜ ድርጅቱ አቅም ለሌላቸው የኅብረተሰብ ክፍሎች 20 ኩንታል ጤፍ ድጋፍ ማድረጉም ተገልጧል፡፡ወቅቱ ሀብት የሚሰበሰብበት ሳይሆን የምናካፍልበት ነው ያሉት አቶ ወርቁ አሁን ለወገኖቻችን የምንደርስበት እንደሆነ አሳስበዋል፡፡ ድርጅቱ እስከ አሁን ከ350 ሺህ ብር በላይ ወጭ በማድረግ ድጋፍ ማድረጉንም ነው የገለጹት፡፡፡የባሕርዳር ከተማ አስተዳደር ሴቶች፣ ህፃናት እና ወጣቶች መምሪያ ኃላፊ ወይዘሮ አምሳል ካሳው እንደገለጹት ደግሞ የኮሮና ወረርሽኝ ከተከሰተ ጀምሮ በከተማ አስተዳደሩ ከ15 ሺህ በላይ በዝቅተኛ የኑሮ ደረጃ ለሚገኙ ሰዎች ከኅብረተሰቡ የተሰባሰበ ድጋፍ ተደርጓል፡፡ ከእነዚህም ውስጥ አብዛኛዎቹ ሴቶች እንደሆኑ ኃላፊዋ ገልጸዋል፡፡ ከተማ አስተዳደሩ በርካታ የበጎ አድርጎት ድርጅቶች የሚገኙበት በመሆኑ ድጋፍ እንያደርጉም ጥሪ አስተላልፈዋል፡፡ዘጋቢ፡- ዳግማዊ ተሰራ